SET บ่ายดิ่งต่อ 21 จุด นลท.ขายลดเสี่ยง วิตก “โอไมครอน” ระบาดหนัก
SET บ่ายไหลต่อ 21 จุด นลท.ขายลดเสี่ยงในตลาดอนุพันธุ์ จากความกังวลสถานการณ์โควิดทั่วโลกที่เกิดความเสี่ยงจากสายพันธุ์ใหม่จากแอฟริการะบาดหนัก 
29 พ.ย. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 16:21 น. อยู่ที่ 1,589.35 จุด ลดลง 21.26 จุด หรือ 1.32% สูงสุดที่ 1,617.55 จุด ต่ำสุดที่ 1,587.83 จุด มูลค่าการซื้อขาย 105.19 แสนล้านบาท
ผู้สื่อข่าวรายงานว่า ตลาดหุ้นไทยท้ายภาคบ่ายไหลลงต่อมาร่วงกว่า 20 จุด หลังจากเคลื่อนไหวผันผวนในช่วงเช้า รับแรงขายในลักษณะ Panic Sell จากความกังวลสถานการณ์โควิดทั่วโลกที่เกิดความเสี่ยงจากสายพันธุ์ใหม่จากแอฟริกาต่อเนื่องจากสัปดาห์ก่อน ทำให้นักลงทุนขายลดความเสี่ยงในตลาดอนุพันธุ์ และมีผลมาถึงหุ้นในกลุ่ม SET50 นอกจากนั้นยังมีแรงขายหุ้นกลุ่ม Re-opening ที่ราคาปรับขึ้นไประดับหนึ่งแล้ว